Elever fikk klemmeforbud i friminuttene på skole i Sandnes – men nå snur rektor

Nye ordensregler forbød 8.-klassingene på Øygard ungdomsskole å ha fysisk kontakt i friminuttene. Nå har skolen snudd: Det er ikke lenger klemmeforbud i friminuttene.

Klemmeforbud: Øygard ungdomsskole strammet inn ordensreglene. Dersom Rikke Jespersen, Hege Wik, Nicole Nielsen, Kjartan Eliassen, Kristin Wik, Angelica Husvæg eller noen andre 8.-klassinger gjorde dette i skoletiden, risikerte de anmerkning. Jon Ingemundsen

Camilla Bjørheim

Ola Fintland

Julie Teresa Olsen

Cornelius Munkvik

24. okt. 2017 07:45 Sist oppdatert 24. oktober 2017

Rektor ved Øygard ungdomsskole snur og erkjenner at det ikke var noen god idé å innføre klemmeforbud og fysisk kontakt i friminuttene.

– Vi har valgt å gå tilbake på det nå, sier assisterende rektor Anja Sarita Røyneberg til TV 2.

Mandag denne uken fikk elevene på 8. trinn beskjed om nye ordensreglene. I en av dem heter det:

«Ingen fysisk kontakt (klemming, handshake, knuffing etc.) i friminuttene mellom kl. 08.15-14.00».

– Bakgrunnen er at det har vært en del knuffing, klemming og hånd-shaking som egentlig er positiv, men som ender opp i småkonflikter og gjerne med at noen ligger i bakken. Det er rett og slett veldig mye fysisk kontakt mellom en del elever på 8. trinn, sa fungerende rektor Anja Sarita Røyneberg ved Øygard ungdomsskole i Sandnes til Aftenbladet.

– Ikke god plan ...

Nå erkjenner hun at det ikke var en god idé å innføre forbudet. Etter at Aftenbladet skrev om saken mandag kveld, har det kommet mye reaksjoner i sosiale medier.

– Nei, det var ikke noen god plan. Det var godt ment, for det var mye fysisk kontakt, men nei – det var ikke en god idé, sier hun.

Nå vil skolen gå til elevene for å få innspill, samt ta opp saken med Foreldreutvalget og Samarbeidsutvalget på skolen.

– Selvfølgelig burde det vært kommunisert på en annen måte. Vi legger oss flate og tar dette videre på en annen måte ved å få innspill om hvordan vi skal jobbe med dette for å få en positiv utvikling, sier rektoren.

Elevene ble orientert om de nye ordensreglene mandag denne uken. I første omgang ble reglene innført for to uker. En av reglene lød:

«Ingen fysisk kontakt (klemming, handshake, knuffing etc.) i friminuttene mellom kl. 08.15–14.00»

– Bakgrunnen er at det har vært en del knuffing, klemming og hånd-shaking som egentlig er positivt, men som ender opp i småkonflikter og gjerne med at noen ligger i bakken. Det er rett og slett veldig mye fysisk kontakt mellom en del elever på 8. trinn, sier fungerende rektor Anja Sarita Røyneberg ved Øygard ungdomsskole i Sandnes, til Stavanger Aftenblad.

Ingen følelser

Elever reagerte på de nye reglene.

8.-klassingene Aftenbladet snakket med mandag kveld, synes klemme-forbudet ga helt feil signal til ungdommen.

– Om jeg ser en venninne som er lei seg, skal jeg altså ikke få lov til å gi henne en klem? Gjør jeg det risikerer jeg en anmerkning. Dette skal skolen bruke ressurser på å kontrollere. Er det riktig, spør Hege Wik (13).

– Med det nye regelverket blir det nesten slik at vi ikke får vise følelser. Hvilket signal er dette å sende? Fysisk kontakt kan være viktig i et vennskap. Nå er til og med et vennskapelig klapp på skulderen forbudt på skolen, sier Nicole Nielsen (13).

Fysiske tenåringer

Rektor Røyneberg forsvarte i utgangspunktet ordensreglene:

– Har knuffingen utviklet seg til det du vil kalle vold? Har noen blitt skadet?

– Nei. Det handler om 8.-klassinger som er veldig fysiske, de har mye energi og klarer ikke helt å begrense seg. Alle har krav på et trygt skolemiljø, sa rektor, som mente det allerede i løpet av mandagen kunne registreres merkbar forbedring i elevenes oppførsel:

– Om jeg ser at Nicole er lei seg, vil jeg selvfølgelig gi henne en klem og trøste. Det er en helt naturlig ting å gjøre, sier Hege Wik. Jon Ingemundsen

– Jeg tror elevene forstår hvorfor vi gjør dette. Og det er ikke alltid at klemming er positivt. For den som ikke får en klem, er klemmingen ikke så positiv, påpekte hun før de reglene ble trukket tilbake.

Urettferdig

8.-klassingene Aftenbladet møtte i skolegården mandag kveld, kalte de nye ordensreglene urettferdige og lite gjennomtenkte.

– Alle her vet hvilke elever som noen ganger kan være litt for hardhendte når de for eksempel klemmer. Det jeg reagerer på, er at klemmeforbudet likevel gjelder for alle, sier Kjartan Eliassen (12), som selv ikke er en utpreget klemme-person.

– Jeg er mer en sånn «håndshaker», men heller ikke det er lov i skolegården, sier han.

Kristin Wik (13), Rikke Jespersen (12) og Angelica Husvæg (13) syntes argumentet om at alle har krav på et trygt skolemiljø var litt rart:

– Forbud mot fysisk kontakt øker ikke akkurat trygghetsfølelsen.

Dagens store snakkis

Laila Jespersen har barn på Øygard ungdomsskole. Hun reagerer på at skolen ønsket å innføre de nye ordensreglene som begrenser fysisk kontakt.

– Elevene må jo få lov til å gi hverandre en klem, klappe hverandre på skulderen eller holde hender. For mange er det en god start på dagen med litt fysisk kontakt. Jeg synes det er flott at elevene klemmer på hverandre og viser hverandre omsorg. Det er greit at skolen ville forhindre negative hendelser, men de kan ikke nekte alt for å forebygge, sier Jespersen.

De nye reglene var den store snakkisen i bilen da hun hentet ungdommene sine og to venner etter skoletid mandag.

Ingen besøk, vandring eller klemming

Det var undervisningsinspektør Marte Folkvord Ramirez som sendte ut de nye reglene for hvordan elevene skulle oppføre seg. Ramirez er også sosialrådgiver ved skolen.

I reglene som ble lagt ut på skolens hjemmeside, rettet mot elevene på 8. trinn, heter det:

«8. trinn og friminutt: For å skape et trygt skolemiljø for elevene har trinnet sett seg nødt til å stramme inn reglene for friminutt.

Ingen besøk i klasserom/henging i døråpning

Ingen vandring i gangene annet enn for å gå fra ett sted til ett annet

Ingen fysisk kontakt (klemming, handshake, knuffing etc.) i friminuttene mellom kl. 08.15–14.00

De er blitt oppfordret til å benytte seg av tilbudene vi har i midttimen: fotball, basketball/håndball, bordtennis, spill (mandag og torsdag) og åpent bibliotek.

Videre het det at elevene vile få to uker på seg til å vise at de klarte å forholde seg til reglene:

«De som ikke klarer det, vil få veiledning av trinnleder med påfølgende telefonsamtale hjem/event. møte med foresatte.»

Skolen ba også om at foresatt tok en prat med ungene sine om reglene.

Klemmeforbud er ikke en generell ordensregelsom er ønsket i Sandnes-skolene, sier kommunaldirektør for oppvekst skole Pål Larsson i Sandnes kommune. Aasland, Jarle

– Ikke en vanlig regel

Det er ingen felles ordensregler for skolene i Sandnes. Det er opp til hver rektor bestemme hvilke regler som gjelder på skolen, og det er vanlig å diskutere disse med ansatte, elever og foreldre.

– Dette er ikke noe skolen har diskutert med meg. De har nok gjort det i beste mening for å få slutt på en ukultur med knuffing i friminuttene, sier kommunaldirektør for oppvekst skole Pål Larsson i Sandnes kommune.

– Urettferdig at alle blir straffet fordi noen av og til er litt hardhendte, sier Rikke Jespersen, Hege Wik, Nicole Nielsen, Kjartan Eliassen, Kristin Wik og Angelica Husvæg, som mener at de nye ordensregelene med klemmeforbud gir helt feil signaler. Jon Ingemundsen

Samtidig ser han at reglene mot fysisk kontakt som klemming, handshake og knuffing i friminuttene kan straffe elever som ønsker å gi hverandre positiv oppmerksomhet.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding